Diari Oficial de la Generalitat Valenciana


Sumari del DOGV 2912, del 20-01-1997 (1997/820763)

ORDRE de 7 de novembre de 1996, de la Conselleria de Cultura, Educació i Ciència, per la qual s'autoritza el centre docent privat Nuestra Señora del Carmen de Guardamar del Segura (Alacant), a impartir provisionalment ensenyaments de primer curs d'Educació Secundària Obligatòria durant el curs escolar 1996/97.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2912

Data del DOGV
:   20-01-1997

Secció del DOGV
:   ALTRES DISPOSICIONS

Número del document
:   1997/820763


Data del document
:   07-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de novembre de 1996, de la Conselleria de Cultura, Educació i Ciència, per la qual s'autoritza el centre docent privat Nuestra Señora del Carmen de Guardamar del Segura (Alacant), a impartir provisionalment ensenyaments de primer curs d'Educació Secundària Obligatòria durant el curs escolar 1996/97.
  
L'expedient l'ha iniciat el representant de la titularitat del centre docent Nuestra Señora del Carmen, de Guardamar del Segura, en sol·licitud d'autorització provisional i concert educatiu per a una unitat de primer curs d'ESO durant el curs escolar 1996/97.
  
  
L'autorització provisional per a impartir el primer cicle d'ESO està regulada en la disposició transitòria setena del Reial Decret 1.004/91, pel qual s'estableixen els requisits mínims dels centres que imparteixen ensenyaments de règim general no universitaris (BOE de 26 de juny). Aquesta disposició es refereix als centres d'EGB amb autorització definitiva, condició que no compleix el centre de referència, l'autorització del qual té caràcter provisional.
  
  
Tanmateix, atès que l'Ordre de 17 de juny de 1996, de la Conselleria de Cultura, Educació i Ciència, per la qual es resolen els expedients incoats a instància de part o d'ofici relacionats amb els concerts educatius amb els centres privats (DOGV de 25 de juliol), prorrogà al centre el concert educatiu per a dues unitats de Primària/EGB, sense pronunciar-se sobre la sol·licitud d'autorització provisional i concert per a 1 unitat de primer d'ESO, i que aquesta resolució ha sigut interpretada pel centre com a referida a 1 unitat de 7è d'EGB, que enguany correspon a 1r. d'ESO, i a 1 unitat de 8è d'EGB, mantenint l'escolarització de l'alumnat d'aquests dos cursos.
  
Atès que dels informes de la inspecció educativa es desprèn que hi ha impossibilitat material a la localitat per a escolaritzar l'alumnat del centre que ha de cursar el primer curs de l'ESO.
  
  
Atès que l'Educació Secundària Obligatòria, com el seu propi nom indica, és obligatòria i, en conseqüència, forma part dels ensenyaments que l'administració educativa ha de garantir per tractar-se d'un dret constitucional.
  
Com que, a hores d'ara, la situació no pot ser resolta, ja que els alumnes començaren el curs el passat 12 de setembre i no hi ha cap alternativa d'escolarització a la mateixa localitat.
  
  
Vists la Llei Orgànica 8/1985, de 3 de juliol Reguladora del Dret a l'Educació (BOE de 4 de juliol), la Llei Orgànica 1/1990, de 3 d'octubre, de Ordenació General del Sistema Educatiu (BOE de 4 d'octubre) i el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que impartisquen ensenyaments de règim general no universitaris i la resta de normativa de general aplicació.
  
  
Ordene
  
  
Primer
  
Autoritzar provisionalment el centre que més avall s'indica per a impartir primer curs de l'Educació Secundària Obligatòria durant el curs 1996/97.
  
  
Centre: Nuestra Señora del Carmen.
  
Codi: 11256934.
  
Titular: Congregació Germanes de la Mare de Déu del Mont Carmel.
  
Adreça: avinguda del País Valencià, 18.
  
Localitat: Guardamar del Segura (Alacant)
  
  
Segon
  
Modificar l'Ordre de 17 de juny de 1996, de la Conselleria de Cultura, Educació i Ciència (DOGV de 25 de juliol), per la qual es resolen els expedients incoats a instància de part o d'ofici relacionats amb els concerts educatius dels centres privats, en allò que es refereix al centre de referència, i s'estableixen les unitats concertades per al curs 1996/97, de la següent manera:
  
  
Centre Localitat EGB/ ESO
  
 Primària
  
Nuestra Sra.del Carmen Guardamar del Segura 1 1
  
  
Disposició addicional
  
  
Aquesta ordre caldrà que siga inscrita al Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, segons el que estableix l'article 109.c) de la Llei 30/1992, podrà interposar-s'hi un recurs contenciós administratiu, després de comunicar-ho prèviament a la consellera de Cultura, Educació i Ciència, tal com ho exigeix l'article 110.3 de la Llei 30/1992. La interposició del recurs contenciós administratiu caldrà fer-la davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana.
  
  
València, 7 de novembre de 1996
  
  
La consellera de Cultura, Educació i Ciència
  
MARCELA MIRÓ PÉREZ